**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.12.2023, ora 08.00 – 20.12.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 20.12.2023, ora 07.00**

**RÂURI**

**Debitele au fost în general staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega, Timiș, Bârzava, Caraș, Nera, Cerna și bazinul superior al Oltului, unde au fost în scădere.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Timiș, Bârzava, Caraș, Nera, în bazinul superior și mijlociu al Bistriței și pe cursurile superioare ale Trotușului și Prutului.

Pe celelalte râuri debitele se situează la valori cuprinse între 30-90% din normalele lunare şi mai mici (sub 30%) pe râurile din bazinele hidrografice: Bârlad, Jijia, Tazlău, pe cursul Ialomiței, pe unii afluenți din bazinele inferioare ale Jiului și Oltului.

Formațiunile de gheață (gheață la maluri) existente pe râurile din nord-estul țării au fost în diminuare și restrângere.

Ca urmare a propagării viiturilor formate anterior se situează peste:

-**COTELE DE ATENȚIE** râurile la stațiile hidrometrice: Crasna-Domăneşti (400+95)-jud. SM, Crasna-Berveni (490+71)-jud. SM şi Tur-Micula (270+23)-jud. SM (sectoare îndiguite).

**Debitele vor fi în general staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega, Timiș, Bârzava, Caraș, Nera, Cerna și bazinele superioare și mijlocii ale Trotușului și Bistriței, unde vor fi în scădere.

Formațiunile de gheață (gheață la maluri) existente vor fi în uşoară restrângere şi diminuare.

Ca urmare a propagării viiturilor formate anterior se vor menține peste **COTELE DE ATENȚIE** cursurile inferioare ale râurilor Tur şi Crasna (sectoare îndiguite).

**S.G.A. Satu Mare** informează că în data de 19.12.2023, în jurul orei 15.00, s-a finalizat închiderea provizorie a breșei de pe digul mal stâng, km 1+520 (pârâul Valea Maria). În urma constatării existenţei unor galerii de castori s-a intervenit punctual pentru punerea în siguranţă a digului stâng tot pe pr. Valea Maria, în zona km 4+900.

**DUNĂRE**

**Debitul la intrarea în ţară** (secţiunea Baziaş) în intervalul 19-20.12.2023 **a fost în creştere, având valoarea de** **9300 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în creștere.

**Debitul la intrarea în ţară** (secţiunea Baziaş) **va fi în creştere (9500 m3/s).**

În aval de Porţile de Fier debitele vor fi în creştere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.5 mc/s.

**2.** **Situaţia meteorologică în intervalul 19.12.2023, ora 09.00 –20.12.2023, ora 06.00**

**În ţară** vremea a fost în general frumoasă. Cerul a fost mai mult senin, exceptând vestul și nordul Transilvaniei, unde nebulozitatea joasă stratiformă și ceața au persistat întreg intervalul. Ceață s-a mai semnalat, pe arii restrânse, dimineața și noaptea și în restul teritoriului. Vântul a suflat slab și moderat, cu intensificări temporare pe crestele montane, cu viteze de până la 90...100 km/h în vestul Carpaților Meridionali. La ora 20 era strat de zăpadă local la munte și măsura, în platformele stațiilor meteorologice, până la 51 cm în Munții Călimani. Temperaturile maxime au fost cuprinse între -3 grade la Turda și 18 grade la Calafat și la Râmnicu Sărat. La ora 6 se înregistrau valori termice cuprinse între -8 grade la Întorsura Buzăului și 11 grade la Șiria.

**Observaţie**: în intervalul de diagnozăau fost în vigoare 18 atenționări cod galben pentru fenomene meteorologice periculoase emise după cum urmează: 7 de către SRPV Sibiu, 6 de către SRPV Cluj-Napoca, 3 de către SRPV Timișoara și 2 de către SRPV Bacău.

**La Bucureşti** vremea a fost frumoasă. Cerul a fost mai mult senin, iar vântul a suflat slab până la moderat. Temperatura maximă, mult mai ridicată decât în mod normal la această dată, a atins 10 grade la Filaret și 11 grade la Afumați și Băneasa. La ora 6 se înregistrau 0 grade la Filaret, -1 grad la Băneasa și -2 grade la Afumați. Spre finalul intervalului, în zona

preorășenească s-a format ceață.

**3. Prognoza meteorologică în intervalul 20.12.2023, ora 09.00–21.12.2023, ora 9.00**

**În ţară,** în cea mai mare parte a teritoriului regimul termic, în special cel diurn, se va menține peste cel specific datei. Cerul va fi variabil, dar cu nebulozitate stratiformă sau ceață la începutul intervalului pe alocuri în zonele joase, iar noaptea îndeosebi în regiunile intracarpatice. Izolat vor fi condiții de burniță și, pe crestele montane, fulguieli. Vântul va

sufla slab și moderat, cu unele intensificări la munte, în special în Carpații Meridionali, dar și în sud-vestul teritoriului. Temperaturile maxime se vor încadra în general între 3 și 13 grade, iar cele minime între -5 grade în estul Transilvaniei și 5 grade pe litoral.

**La Bucureşti** regimul termic, în special cel diurn, se va menține peste cel specific datei. Cerul va fi variabil, dar în primele ore ale intervalului și noaptea probabilitatea de ceață va fi ridicată. Vântul va sufla slab până la moderat. Temperatura maximă va fi de 11...12 grade, iar cea minimă se va situa în jurul valorii de 1 grad.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 18.12.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: BV-6** (municipiul Codlea), **IS-2** (municipiul Iași), **IS-5** (comuna Tomești), **CJ-3** (municipiul Cluj-Napoca), **CJ-5** (municipiul Dej), **PH-1** (municipiul Ploiești).

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**